kardosdrur/scandi-wiki huggingface dataset:
Dan Zahle

Dan Zahle (født 14. november 1969) er en dansk skuespiller, kendt fra bl.a. Forbrydelsen 3 og spillefilmen Tid til forandring.

Zahle er uddannet fra Skuespillerskolen ved Aarhus Teater i 1995.

Han debuterede på Gladsaxe Teater i musicalen Cyrano i rollen som Christian. Dernæst vendte han tilbage til Aarhus Teater og spillede Brad i musicalen Rocky Horror Show. De efterfølgende seks sæsoner spillede han på Folketeatret hvor han lavede diverse musicals samt drama. Blandt andre Nøddebo Præstegård, Erasmus Montanus, Genboerne, Et juleeventyr og Skatteøen og Nattergalen. En enkelt afstikker til Gladsaxe Teater, hvor han var med i Trold kan tæmmes
Dernæst har han arbejdet som freelance på diverse teatre i København. Bl.a. i to sæsoner på Det Ny Teater (Lefou i Skønheden og Udyret, Carmen Ghia i The producers).

I 2012 dannede Dan Zahle teatret/produtionsselskabet UmDieEcke. UmDieEcke spillede deres første forestilling´Ufologens fald på Teater Får302 i 2012. Stykket var skrevet af Dan og han spillede selv rollen som ufologen Gert Molbec alene på scenen.

Udvalgt filmografi 
 Stjerner uden hjerner (1997) – Ricki
 Tid til forandring (2004) – Jens
 Fasandræberne (2014) – Frank Helmond
 Backgammon (2015)
 Swinger (2016) - Jan
 Nimis Skat (2017) - Pavia (Kortfilm)

Tv-serier 
 Maj & Charlie (2008) – Homo Steffen
 Forbrydelsen 3 (2011/2012) – Peter Schultz
Den anden verden (2016) - Søren
Friheden (2018) - WIlladsen

Eksterne henvisninger 
 
 

Skuespillere fra Danmark
Halberg Larsen

Halberg Larsen var et dansk pop/rock-orkester, der havde sit navn efter frontfigurerne, guitarist Poul Halberg og sanger Mona Larsen (født 31. august 1948). Gruppen blev dannet i 1981 og slog igennem med evergreen'en "Magi i luften" i 1983. Halberg komponerede al musikken i samarbejde med forskellige tekstforfattere på de 2 første albums, men fra 1983 skrev Mona Larsen tekster til alle sangene - f.eks. "Magi i luften", "Spiller et spil", "Stå Alene" & "Transit".

Halbergs personlige mix af inspiration fra den amerikanske pop/rock tradition og vores egen nordiske tone formede en stil, som i samarbejde med Michael Bruun - der producerede alle 4 studiealbums - skabte bandets unikke lyd.

Gruppen nåede at udgive fire studiealbums og et opsamlingsalbum.

Besætning 
På duoen's debutalbum fra 1981, Poul Halberg – Mona Larsen, medvirkede nogle af samtidens førende musikere – Jørgen Kaufmann, Jan Sivertsen, Bo Stief, Jeppe Reipurth, Aske Bentzon, Kasper Winding, Lars Danielsson, Jacob Andersen, Jan Zum Vorde,Tamra Rosanes, Jan Glæsel og Christian Dietl.

Til de første koncerter i 1980 bestod bandet udover frontfigurerne af Jørgen Kaufmann (keys), Bo Stief (Bas) & Jeppe Reipurt (Dr). Efter kort tid blev Stief afløst af Peter Danstrup . Endvidere kom Kim Daugaard med som guitarist og korsanger.

Ved indspilningen af Halberg Larsen 2 trådte Jette Schandorf (Bas) og Jan Sivertsen (Dr) ind i bandet, og med tilføjelsen af Michael Elo til de efterfølgende koncerter fuldendtes den besætning som holdt til bandet opløsning i 1985.

Diskografi 
 Poul Halberg – Mona Larsen (1981)
 Halberg Larsen 2 (1982)
 Transit (1984)
 Halberg Larsen 4 (1985)
 Sixteen Greatest (1985)

Eksterne henvisninger 

 Halberg Larsen

Musikgrupper fra Danmark
Musikgrupper fra 1981
Ophørt i 1985
Frederik Carl Eide

Frederik Carl Eide (2. marts 1815 i Christiania – 2. august 1882 i København) var en dansk-norsk forstmand.

Han blev født i Christiania 2. marts 1815 som uægte søn af prins Christian Frederik, den senere Christian VIII, og Johanna Maria Christensdatter Bandvold. 1827 kom Eide til Danmark; han blev oplært i skovbrugets praksis af sin senere svigerfader, forstinspektør Friedrich Sarauw i Sorø, og bestod 1836 forsteksamen. Året efter blev han naturaliseret og fik bestalling som landmåler. Efter en studierejse i Tyskland og Bøhmen blev Eide i 1842 ansat som skovrider ved Sorø Akademi, 1847 blev han forstinspektør sammesteds, 1848 Ridder af Dannebrog, 1860 overførster for 2. Overførsterinspektion, 1861 Dannebrogsmand, 1865 tillige overinspektør for Sorø Akademis skove. 1840 blev han jagtjunker, 1847 jægermester, 1857 forstmester, 1862 hofjægermester, 1867 kammerherre. 1875 fik han Kommandørkorset, 1. august 1882, samme dag, som han fratrådte sin overførsterstilling, blev han Kommandør af 1. grad; dagen efter døde han i København. Han var medlem af flere forstlige kommissioner, bl.a. 1863-69 af Forsteksaminationskommissionen; 1857 udgav han: Om skadelige Forstinsekter, der kunne blive farlige for danske Naaleskove.

Eide ægtede 1842 Christine Elisabeth "Elise" Sarauw (27. april 1816 i Herløv – 24. juli 1860 i Sorø), datter af ovennævnte forstinspektør. Af hans efterladte formue blev 75.000 kr. anvendte til et Legat til Fordel for Enker efter Skovridere og underordnede Skovbetjente samt til Skovbrugets Fremme.

Han er begravet på Sorø Kirkegård, hvor et monument er udført af Aksel Hansen. Litografi 1883 af I.W. Tegner & Kittendorff efter fotografi.

Kilder 
 Adolf Oppermann, "Frederik Carl Eide", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 
 

Personer i Dansk Biografisk Leksikon
Kommandører af 1. grad af Dannebrog
Overførstere fra Danmark
Faglitterære forfattere fra Danmark
Danskere i 1800-tallet
Danske kongers uægte børn
Personer fra Oslo
Jægermestre fra Danmark
Kammerherrer fra Danmark
Hofjægermestre fra Danmark
Dansksprogede forfattere fra Danmark
Jørgen Christen Korsebjerg

Jørgen Christen Korsebjerg, egl. Jørgen Christensen (ca. 1708 i Kirkendrup, Næsbyhoved Broby Sogn – 27. juni 1789 på Korsebjerggård, Ubberud Sogn) var en dansk bonde.

Han var født på Fyn, hvor faderen, Christen Jørgensen (ca. 1687-1752, gift 2. gang med Maren Rasmusdatter, gift 2. gang med gårdfæster Søren Hansen), var gårdfæster. Moderen hed Maren Stephensdatter (død 1723). Navnet Korsebjerg tog han efter Korsebjerggård, som han fæstede 1731 og købte til selveje 1746. Gården var skyldsat til omkr. 6 tønder hartkorn og omfattede ca. 90 hektar, hvoraf halvdelen var bevokset med krat og skov. Han tog fat på et omfattende rydnings- og opdyrkningsarbejde. I datidens forkuede og uvidende bondestand var han et særsyn, og i meget synes han at have været sin samtidige, den sjællandske "lærde bonde" Hans Jensen Bjerregaard jævnbyrdig. Han var den første bonde, hvem Det Kongelige Danske Landhusholdningsselskab (1771) hædrede som praktisk agerdyrker, og ved selskabets årsmøde berettes der om hans "berømmelige Stræbsomhed og Flid i Henseende til hans Gaards Opbygning, Træ- og Frugthaveanlæg, Humle- og Vidjeplantning, Kartoffeldyrkning, Vands Afledning og anden Rydning i Henseende til levende Gærder og Stengærders Opførelse med 1200 Favne, Skovopelskning, flittig Læsning med videre". Selskabet optog ham som korresponderende medlem og skænkede ham sølvmedalje og sølvbæger. For at tilfredsstille sin lyst til læsning havde Korsebjerg efterhånden samlet sig en bogsamling af teologiske, juridiske, medicinske og filosofiske værker, og han erhvervede sig et fond af kundskaber, "som man aldrig skulde formode hos en Mand af Bondestanden". Han nød da også megen anseelse og påskønnelse.

Han blev gift 1. juli 1731 i Ubberud med Maren Rasmusdatter (født ca. 1693 i Næsby, død 19. december 1774 på Korsebjerggård, gift 1. gang med gårdfæster Oluf (Ole) Pedersen, Korsebjerggård, ca. 1665-1729), datter af gårdfæster Rasmus Jørgensen (død 1724, gift 2. gang med Karen Knudsdatter, død 1753, gift 2. gang med gårdfæster Rasmus Poulsen, død 1764) og Maren Larsdatter. Han overdrog 1776 Korsebjerggård til en søn og døde 27. juni 1789. Han er begravet i Ubberud.

Kilder 
 Hans Hertel, "Jørgen Christen Korsebjerg", i: C.F. Bricka (red.), Dansk Biografisk Lexikon, København: Gyldendal 1887-1905.
 D.E. Rugaard, Fremragende danske Bønder.

Landmænd fra Danmark
Danskere i 1700-tallet
Personer fra Fyn
Personer i Dansk Biografisk Leksikon
Bogsamlere fra Danmark
Personer i oplysningstiden
Yohou Christiane Guédé

Yohou Christiane Guede (født 23. august 1978) er en ivoriansk håndboldspiller. Hun spiller på Elfenbenskystens håndboldlandshold, og deltog under VM 2011 i Brasilien.

Klubber 
 PEC/JC Handball Féminin

Meritter 
  ved All Africa Games i 2007 i Algier sammen med Christine Adjouablé, Céline Dongo, Alimata Dosso, Paula Gondo, Rachelle Kuyo, N'Cho Elodie Mambo, Robeace Abogny, Mariam Traoré, Nathalie Kregbo, Julie Toualy, Candide Zanzan og Edwige Zady.
  ved Afrikamesterskabet 2008
  ved Afrikamesterskabet 2010

Kilder

Eksterne henvisninger 
 Finale de la CAN 
 Transfert de joueuses 

Håndboldspillere fra Elfenbenskysten
Jacob de Bruin

Jacob de Bruin (ca. 1638 – 1722) var en dansk officer og godsejer.

Han skal have været af hollandsk slægt. Om hans ungdom vides intet. 1663 var han kaptajn i infanteriet, 1670–72 major, 1677 generaladjudant hos generalmajor Joachim Schack. 1679 blev han kommandant i fæstningen Frederiksort og chef for det samtidig der oprettede frikompagni. Rimeligvis var han som så mange andre fremmede officerer kommet her til landet under Den Skånske Krig og blev nu efter freden belønnet for sin tjeneste i krigen med den nævnte stilling. 1682 blev han ansat som kommandant på Christiansborg, en lille fæstning, som Christian V samme år lod opføre på venstre bred af Jahdebugten. 1687 blev han chef for Fynske Regiment, hvis 3 bataljoner i de påfølgende år var detacherede til forskellige steder og lande. Bruin selv blev her i landet, og efter at hans første hustru, Cathrine von Kotwiss, med hvem han allerede var blevet gift 1658, var død, giftede han sig i Rendsborg 27. juni 1691 med fru Cecilia Selmer, enke efter overkrigskommissær Christian Selmer til Selmershof (ved Rendsborg), som Bruin nu kom i besiddelse af. Ved denne lejlighed blev han stedfader til 10 børn. 1699 købte han godset Sandholt i Fyn.

Om Bruins deltagelse i den første del af Den Store Nordiske Krig vides kun lidet, men under de store forfremmelser, der fandt sted efter felttoget 1710, i hvilket der faldt og afskedigedes mange, blev han [generalmajor, og fra nu af tager han en virksom del i resten af krigen i Mecklenburg og Pommern. General Jobst von Scholten fremhæver ham særlig i sin rapport efter slaget ved Gadebusch 1712. Året efter tog Bruin sin afsked og søgte at bringe orden i sine private omstændigheder. Selmershof blev solgt 1718, da gården var svært behæftet, og samme år gjorde Københavns Universitet sine fordringer gældende på Sandholt gods, som også ved en Højesteretsdom blev det tilkendt. Bruin havde imidlertid giftet sig tredje gang, med Karen Krabbe (født ca. 1666), en datter af Tage Krabbe til Gunderslevholm og Kirstine Vind. Hun arvede ca. 1715 efter sin moster, etatsrådinde Monrath, godset Häckeberga m.m. i Skåne, som Bruin dermed blev ejer af, og som senere gik over til hendes og Bruins 6 døtre, imellem hvilke der i den anledning opstod en del, i sin tid meget omtalte, processer. Bruin døde i en høj alder 1722.

Kilder 
 P.F. Rist, "Jacob de Bruin", i: C.F. Bricka (red.), Dansk Biografisk Lexikon, København: Gyldendal 1887-1905.
 Selmer, Stamtavle over Familien Selmer.

Generalmajorer fra Danmark
Danskere i 1600-tallet
Danskere i 1700-tallet
Personer i Dansk Biografisk Leksikon
Godsejere fra Danmark
Godsejere fra Slesvig og Holsten
Godsejere fra Skåne
Godsejere fra Sverige
Personer i Den Skånske Krig fra Danmark-Norge
Personer i Den Store Nordiske Krig fra Danmark-Norge
Alimata Dosso

Alimata Dosso (16. februar 1979) er en ivoriansk håndboldspiller. Hun spiller på Elfenbenskystens håndboldlandshold, og deltog under VM 2011 i Brasilien.

Klubber 
 Mérignac Handball
 Toulouse Féminin Handball

Meritter 
  ved All Africa Games i 2007 i Algier sammen med Christine Adjouablé, Céline Dongo, Alimata Dosso, Paula Gondo, Rachelle Kuyo, N'Cho Elodie Mambo, Robeace Abogny, Mariam Traoré, Nathalie Kregbo, Julie Toualy, Candide Zanzan og Edwige Zady.
  ved Afrikamesterskabet 2008

Kilder

Eksterne henvisninger 
 Finale de la CAN 
 Transfert de joueuses 

Håndboldspillere fra Elfenbenskysten
UEFA Europa League slutspil 2011-12

UEFA Europa League 2011-12 slutspil er slutspillet i UEFA Europa League i sæsonen 2011-12. Kampene påbegyndtes den 14. februar 2012 og slutter den 9. maj 2012 med finalen på Nationalarenaen i Bukarest, Rumænien.

Tiderne indtil den 24. marts 2012 er CET (UTC+01:00), derefter er tiderne CEST (UTC+02:00).

Runde og lodtrækningsdatoer 
Alle lodtrækninger fandt sted i UEFA's hovedkvarter i Nyon, Schweiz.

Kampene kan også blive spillet om tirsdagen eller onsdagen i stedet for den regulære torsdag, på grund af konflikter med andre kampe.

Kvalificerede hold

1/16-finaler 
Første runde blev spillet den 14. og 16. februar 2012 og den anden kamp blev spillet den 22. og 23. februar 2012.

|}

Første kamp 

Noter
 Note 1: Rubin Kazan spillede derees hjemmekampe på Luzhniki Stadion, Moskva, da græsset på deres eget Central Stadion ikke var i god nok stand på grund af kulde.

 Note 2: Lokomotiv Moskvaspillede derees hjemmekampe på Luzhniki Stadion, Moskva, da græsset på deres eget Lokomotiv Stadion ikke var i god nok stand på grund af kuld.

Anden kamp 

Manchester City vandt 6–1 samlet.

2–2 samlet. Athletic Bilbao vinder på reglen om udebanemål.

Valencia vandt samlet 2-0

FC Twente vinder samlet 2-0

1-1 samlet. Standard Liège vandt på udebanemål

Udinese vinder samlet 3-0

PSV Eindhoven vinder samlet 6-2

Hannover 96 vinder samlet 3-1

Manchester United vinder samlet 3-2

Metalist vinder samlet 8-1

Olympiakos vandt samlet 2-0

AZ vandt samlet 2-0

Atlético Madrid vandt samlet 4-1

Schalke 04 vinder samlet 4-2

Beşiktaş vinder samlet 2-1

Sporting vinder samlet 3-2

Ottendedelsfinaler 

|}

Første kamp

Returkamp 

Hannover 96 vandt 6–2 samlet.

Valencia vandt 5–3 samlet.

AZ vandt 3–2 samlet.

Athletic Bilbao vandt 5–3 samlet.

2–2 samlet. Metalist Kharkiv vandt på udebanemål.

3–3 samlet. Sporting CP vandt på udebanemål.

Schalke 04 vandt 4–2 samlet.

Atlético Madrid vandt 6–1 samlet.

Kvartfinaler 

|}

Semifinaler 

|}

Finalen 

Finalen i UEFA Europa League 2012 blev spillet den 9. maj 2012 på Arena Națională i Bukarest, Rumænien.

Referencer

Se også 
 UEFA Champions League 2011-12 slutspil

Slutspil 2011-12
Edwige Zady

Edwige Zady er en ivoriansk håndboldmålmand. Hun spiller for klubben Africa Sports.

Klubber 
 Africa Sports

Meritter 
  ved All Africa Games i 2007 i Algier sammen med Christine Adjouablé, Céline Dongo, Alimata Dosso, Paula Gondo, Rachelle Kuyo, Eulodie Mambo, Robeace Abogny, Mariam Traoré, Nathalie Kregbo, Julie Toualy, Candide Zanzan og Edwige Zady.

Eksterne henvisninger 
 Finale de la CAN  
  
 Equipe nationale  

Håndboldspillere fra Elfenbenskysten
Robeace Abogny

Robeace Abogny er en ivoriansk håndboldspiller. Hun spiller på Elfenbenskystens håndboldlandshold, samt for klubben Bergerac.

Klubber 
 Bergerac

Meritter 
  ved All Africa Games i 2007 i Algier sammen med Christine Adjouablé, Céline Dongo, Alimata Dosso, Paula Gondo, Rachelle Kuyo, Eulodie Mambo, Robeace Abogny, Mariam Traoré, Nathalie Kregbo, Julie Toualy, Candide Zanzan og Edwige Zady.
  ved Afrikamesterskabet 2008

Eksterne henvisninger 
 Finale de la CAN 
 Transfert de joueuses 
 Equipe nationale  

Håndboldspillere fra Elfenbenskysten
Candide Zanzan

Candide Zanzan er en ivoriansk håndboldspiller. Hun spiller for klubben Africa Sports.

Klubber 
 Africa Sports

Meritter 
  ved All Africa Games i 2007 i Algier sammen med Christine Adjouablé, Céline Dongo, Alimata Dosso, Paula Gondo, Rachelle Kuyo, Eulodie Mambo, Robeace Abogny, Mariam Traoré, Nathalie Kregbo, Julie Toualy, Candide Zanzan og Edwige Zady.

Eksterne henvisninger 
 Finale de la CAN 
 Transfert de joueuses 

Håndboldspillere fra Elfenbenskysten
Det psykiatriske patientklagenævn

Det psykiatriske patientklagenævn er et patientklagenævn, der hører under Nævnenes Hus .  

Nævnet består af en nævnsformand samt to nævnsmedlemmer. Nævnsmedlemmerne beskikkes af Sundheds- og Ældreministeriet efter råd fra henholdsvis lægeforeningen og SIND.

Nævnet behandler klager over tvang i psykiatrien vedrørende tvangsindlæggelse, tvangstilbageholdelse, fysisk magtanvendelse (herunder bæltefiksering) samt tvangsbehandling.

Patientklagenævnets afgørelser kan påklages til domstolene og til Sundhedsvæsenets Patientklagenævn. (Det Psykiatriske Ankenævn)

Kilder 
Det Psykiatriske patientklagenævn 
Forretningsorden for de psykiatriske patientklagenævn 

Psykologi
Psykiatri
Paul Kossoff

Paul Francis Kossoff (14. september 1950 – 19. marts 1976) var en engelsk guitarist, der er bedst kendt som medlem af Free.

Kossoff blev i 2003 rangeret som nr. 51 på Rolling Stones liste over "de hundrede bedste guitarister gennem tiderne".

Baggrund 
Paul havde praktiseret klassisk guitar i seks år, da han i vinteren 1965 overværede en koncert med Eric Clapton og John Mayall’s Bluesbreakers i det nordlige London. Han udtalte senere, at denne koncert ændrede hans liv; hans store ambition var at spille blues i den stil, som Clapton udøvede.

Free 

I april 1968 dannede Kossoff og hans ven, trommeslageren Simon Kirke sammen med Paul Rodgers (vokal) og Andy Fraser (bas), bandet Free. De to første albums: Tons of Sobs (1968) og Free (1969), var blues og soulinspirerede med elementer af tunge riffs, som pegede i retning af hård rock. Successen kom i 1970 med deres tredje, Fire and Water (1970), der indeholdt nr. 1 hittet "All Right Now". Bandet spillede i 1970 på Isle of Wight festivalen, til stor applaus fra både publikum og kritikere. De havde svært ved at følge op på successen, og interne problemer opløste gruppen to gange. Den gendannede gruppe nåede at udgive et livealbum Free at Last i (1972) og med ændret besætning Heartbreaker i (1973).

Efter Free 
Rodgers og Kirke dannede Bad Company, mens Kossoff udgav et solo album i 1973. Han ledsagede også John Martyn på en turné i 1975hvoraf tre af numrene er inkluderet på Martyns Live At Leeds album fra 1975. Kort efter dannede Kossoff Back Street Crawler, der nåede at udgive to albums. Endvidere spillede han guitar på en række albums med forskellige solister, bl.a. Jim Capaldi (1972), Blondel's Mulgrave Street (1974); og Uncle Dog's Old Hat (1972).

 Død 
Kossoff var meget ulykkelig over splittelsen i Free, og hans stofmisbrug, som havde været medvirkende til splittelsen, eskalerede. Dette førte til en drastisk forværring af hans helbredstilstand og på en flyrejse fra Los Angeles til New York den 19. marts 1976, døde han af et hjerteanfald.

 Selektiv diskografi 
 Free 
 Tons of Sobs (1969)
 Free (1969)
 Fire and Water (1970)
 Highway (1970)
 Free Live!(1971) (live)
 Kossoff, Kirke, Tetsu and Rabbit (1971)
 Free at Last (1972)
 Heartbreaker (1973)

 Solo 
 Back Street Crawler (1973)
 Koss (1977)

 Back Street Crawler 
 The Band Plays On (1975)
 2nd Street (1976)
 Live at Croydon Fairfield Halls 15/6/75 Referencer 

 Clayton, David, and Todd K. Smith. Heavy Load: The Story of Free. London: Moonshine Publishing, 2002. .
 Tom Guerra. Paul Kossoff – Biography''. Paul Kossoff – The Back Street Crawler  Vintage Guitar Magazine, 2000.

Eksterne links 
 
 Paul Kossoff Website

Guitarister fra Storbritannien
Personer fra London
Mariam Traoré

Mariam Traoré (født 2. februar 1980) er en ivoriansk håndboldspiller. Hun spiller på Elfenbenskystens håndboldlandshold, samt for klubben Toulouse og deltog under VM 2011 i Brasilien.

Klubber 
 Africa Sports
 Toulouse Féminin Handball

Meritter 
  ved All Africa Games i 2007 i Algier sammen med Christine Adjouablé, Céline Dongo, Alimata Dosso, Paula Gondo, Rachelle Kuyo, N'Cho Elodie Mambo, Robeace Abogny, Mariam Traoré, Nathalie Kregbo, Julie Toualy, Candide Zanzan og Edwige Zady.

Kilder

Eksterne henvisninger 
 Finale de la CAN 
 Transfert de joueuses 

Håndboldspillere fra Elfenbenskysten
Tra Lou Edwige

Tra Lou Edwige er en ivoriansk håndboldspiller.

Klubber 
 RAC
 Cocody HBC

Meritter 
  ved All Africa Games i 2003 i Abuja

Håndboldspillere fra Elfenbenskysten
In the Ghetto

"In the Ghetto" er en komposition fra 1969 af Mac Davis. Sangen er indsunget af Elvis Presley den 20. januar 1969 i American Studios i Memphis og udsendt som A-side på en singleplade med sangen "Any Day Now" (Bob Hilliard, Burt Bacharach) som B-side. Sangen blev endvidere udsendt på albummet From Elvis In Memphis fra maj 1969. "In the Ghetto" gav Elvis Presley et kæmpe come-back og var hans første single i fire år, som var på de amerikanske hitlisters Top 10.

Elvis havde i en periode sangen på sit koncertrepertoire, og en optagelse fra en koncert på The International Hotel i Las Vegas den 25. august 1969 blev i november 1969 udsendt på dobbeltalbummet Elvis – From Memphis To Vegas/From Vegas To Memphis.

Den 24. september 2002 udgav RCA en CD med titlen "ELV1S 30 #1 HITS" (bemærk at 'i' i Elvis er erstattet af et 1-tal), hvor "In The Ghetto" var med. Denne nye CD blev, ligesom i sin tid sangene på den, nummer 1 på hitlisterne rundt om i verden, – 25 år efter kunstnerens død!

Sangen blev oprindeligt tilbudt både Sammy Davis Jr. og Bill Medley, der begge afslog at indspille den, selv om Sammy Davis Jr. senere fortrød og har lavet sin egen indspilning af nummeret. Titlen på "In the Ghetto" var fra starten "The Vicious Circle" (Den onde cirkel) men denne titel var for kontroversiel for Elvis Presley.

Sangens handling 
Det er en sang med det evigt gældende tema: Den sociale arv. Sangen fortæller om en dreng, der netop er født af en mor, som i forvejen har børn nok at føde på i sin dagligdag i Chicagos ghetto. Drengen gror op evigt sulten og må klare sig efter bedste beskub. Han smårapser og slås, køber en pistol, stjæler en bil, men bliver set. Han forsøger at flygte, men bliver skudt. Han dør netop som hans egen søn bliver født. Man er ikke i tvivl om, at skæbnen går i arv til næste generation i en ubrudt cirkel.

Fornemmelsen af den ubrudte cirkel forstærkes af strukturen i melodien og den tilbagevendende frase "in the ghetto" som en afslutning på hver fjerde linje i sangen sammen med en gentagelse af linjen fra første vers "and his mama cries" til slut i sangen.

Grammynominering 
"In the Ghetto" blev i 1970 nomineret til en Grammy i kategorien Contemporary Song (Årets sang), uden dog at vinde.

Lisa Marie Presleys brug af sangen 
16. august 2007, på 30-årsdagen for hendes fars død, blev singlen "In The Ghetto" udsendt af Lisa Marie Presley. Det var den originale Elvis-version fra 1969, som Lisa Marie brugte til at re-mixe en duet mellem sig selv og sin far.

Links 
 Interview m. Lisa Marie Presley om hendes trick-indspilning af sangen s.m. Elvis Presley

Referencer 

Elvis Presley-sange
Popsange
Sange fra 1969
Maïmouna Samaké

Maïmouna Samaké er en ivoriansk håndboldspiller.

Klubber 
 Tiassalé HBC

Håndboldspillere fra Elfenbenskysten